CELEX: 32018D0017
Language: ro
Date: 2018-01-05 00:00:00
Title: Decizia de punere în aplicare (UE) 2018/17 a Comisiei din 5 ianuarie 2018 de modificare a Deciziei de punere în aplicare 2014/156/UE de instituire a unui program specific de control și inspecție pentru activitățile prin care se exploatează stocuri de ton roșu din Oceanul Atlantic de Est și din Marea Mediterană, stocuri de pește-spadă din Marea Mediterană și stocuri de sardine și hamsii din nordul Mării Adriatice [notificată cu numărul C(2017) 8687]

9.1.2018   
               
               
                  RO
               
               
                  Jurnalul Oficial al Uniunii Europene
               
               
                  L 4/20
               
            DECIZIA DE PUNERE ÎN APLICARE (UE) 2018/17 A COMISIEI
      din 5 ianuarie 2018
      de modificare a Deciziei de punere în aplicare 2014/156/UE de instituire a unui program specific de control și inspecție pentru activitățile prin care se exploatează stocuri de ton roșu din Oceanul Atlantic de Est și din Marea Mediterană, stocuri de pește-spadă din Marea Mediterană și stocuri de sardine și hamsii din nordul Mării Adriatice
      
         
            [notificată cu numărul C(2017) 8687]
         
      
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (PCP), de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 95,
      întrucât:
      
                  (1)
               
               
                  Decizia de punere în aplicare 2014/156/UE a Comisiei (2) instituie un program specific de control și inspecție pentru activitățile prin care se exploatează stocuri de ton roșu din Oceanul Atlantic de Est și din Marea Mediterană, stocuri de pește-spadă din Marea Mediterană și stocuri de sardine și hamsii din nordul Mării Adriatice.
               
            
                  (2)
               
               
                  Regulamentul (UE) 2016/1627 al Parlamentului European și al Consiliului (3) stabilește normele generale privind aplicarea de către Uniune a unui plan multianual de refacere a stocurilor de ton roșu (Thunnus thynnus) recomandat de Comisia Internațională pentru Conservarea Tonului din Oceanul Atlantic („ICCAT”).
               
            
                  (3)
               
               
                  În cadrul celei de a 40-a reuniuni anuale din 2016, Comisia Generală pentru Pescuit în Marea Mediterană (CGPM) a adoptat măsuri de conservare și gestionare în subzonele geografice 17 și 18 (Marea Adriatică) din zona Acordului CGPM. Prin urmare, este oportun să se extindă domeniul de aplicare al programului specific de control și inspecție în scopul de a se asigura respectarea acestor măsuri în sudul Mării Adriatice.
               
            
                  (4)
               
               
                  În cadrul aceleiași reuniuni din 2016, CGPM a aprobat Recomandarea CGPM 40/2016/4 (4) cu privire la un plan multianual de gestionare a activităților de pescuit care exploatează merluciu european și crevete din genul Parapenaeus longirostris în Strâmtoarea Siciliei (subzonele geografice 12-16). Programul specific de control și inspecție ar trebui, prin urmare, să fie modificat în vederea extinderii domeniului său de aplicare la aceste activități de pescuit și subzone geografice.
               
            
                  (5)
               
               
                  În cadrul celei de a 20-a reuniuni speciale din noiembrie 2016, ICCAT a adoptat Recomandarea [16-05] (5), care stabilește un plan multianual de refacere pentru peștele-spadă din Marea Mediterană și care stabilește dispozițiile speciale aplicabile tonului alb din Marea Mediterană. Prin urmare, este oportun să se modifice programul specific de control și inspecție, pentru a ține seama de noile obligații internaționale care decurg din respectiva recomandare.
               
            
                  (6)
               
               
                  În vederea reducerii sarcinii administrative suportate de statele membre, datele pentru transmiterea anumitor informații către Comisie și Agenția Europeană pentru Controlul Pescuitului ar trebui armonizate pentru toate activitățile de pescuit care intră sub incidența programului specific de control și inspecție.
               
            
                  (7)
               
               
                  Acest program specific de control și inspecție ar trebui să nu aibă o valabilitate limitată și ar trebui să fie revizuit și modificat periodic, după caz, pentru a ține seama de orice noi obligații internaționale impuse Uniunii și statelor sale membre, precum și de orice alte dispoziții relevante stabilite în cadrul politicii comune în domeniul pescuitului.
               
            
                  (8)
               
               
                  Măsurile prevăzute în prezenta decizie sunt conforme cu avizul Comitetului pentru pescuit și acvacultură,
               
            ADOPTĂ PREZENTA DECIZIE:
      Articolul 1
      Modificări ale Deciziei de punere în aplicare 2014/156/UE
      Decizia de punere în aplicare 2014/156/UE se modifică după cum urmează:
      
                  1.
               
               
                  Titlul se înlocuiește cu următorul text:
                  „Decizia de punere în aplicare 2014/156/UE a Comisiei din 19 martie 2014 de instituire a unui program specific de control și inspecție pentru activitățile prin care se exploatează stocuri de ton roșu din Oceanul Atlantic de Est și din Marea Mediterană și pentru anumite activități de pescuit de specii pelagice și demersale din Marea Mediterană”.
               
            
                  2.
               
               
                  Articolul 1 se înlocuiește cu următorul text:
                  „Articolul 1
                  Obiect și definiții
                  (1)   Prezenta decizie instituie un program specific de control și inspecție aplicabil activităților de pescuit prin care se exploatează stocuri de:
                  
                              (a)
                           
                           
                              ton roșu din Oceanul Atlantic de Est și din Marea Mediterană;
                           
                        
                              (b)
                           
                           
                              pește-spadă din Marea Mediterană;
                           
                        
                              (c)
                           
                           
                              ton alb din Marea Mediterană;
                           
                        
                              (d)
                           
                           
                              sardine și hamsii din nordul și sudul Mării Adriatice; precum și
                           
                        
                              (e)
                           
                           
                              merluciu european și crevete din genul Parapenaeus longirostris din Strâmtoarea Siciliei.
                           
                        (2)   Oceanul Atlantic de Est, Marea Mediterană, nordul și sudul Mării Adriatice și Strâmtoarea Siciliei sunt denumite în continuare „zonele vizate”.
                  (3)   În sensul prezentei decizii, se aplică următoarele definiții:
                  
                              (a)
                           
                           
                              „nordul Mării Adriatice” și „sudul Mării Adriatice” înseamnă subzonele geografice (GSA) 17 și 18, astfel cum sunt definite în anexa I la Regulamentul (UE) nr. 1343/2011 al Parlamentului European și al Consiliului (*1);
                           
                        
                              (b)
                           
                           
                              „Strâmtoarea Siciliei” înseamnă subzonele geografice 12, 13, 14, 15 și 16, astfel cum sunt definite în anexa I la Regulamentul (UE) nr. 1343/2011;
                           
                        
                              (c)
                           
                           
                              „Marea Mediterană” înseamnă subzonele 37.1, 37.2 și 37.3 stabilite de Organizația Națiunilor Unite pentru Alimentație și Agricultură (FAO).
                           
                        
                              (d)
                           
                           
                              „Oceanul Atlantic de Est” înseamnă subzonele ICES (Consiliul Internațional pentru Explorarea Apelor Maritime) VII, VIII, IX, X, astfel cum sunt definite în anexa III la Regulamentul (CE) nr. 218/2009 al Parlamentului European și al Consiliului (*2) și diviziunea FAO 34.1.2.
                           
                        
                     (*1)  Regulamentul (UE) nr. 1343/2011 al Parlamentului European și al Consiliului din 13 decembrie 2011 privind unele dispoziții referitoare la pescuitul în zona Acordului CGPM (Comisia Generală pentru Pescuit în Marea Mediterană) și de modificare a Regulamentului (CE) nr. 1967/2006 al Consiliului privind măsurile de gestionare pentru exploatarea durabilă a resurselor halieutice în Marea Mediterană (JO L 347, 30.12.2011, p. 44)."
						
                  
                     (*2)  Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est (JO L 87, 31.3.2009, p. 70).”"
						
               
            
                  3.
               
               
                  La articolul 2, alineatul (2) se elimină.
               
            
                  4.
               
               
                  La articolul 5, alineatul (3) se înlocuiește cu următorul text:
                  „(3)   În cazul în care o navă de pescuit care arborează pavilionul unui stat membru care nu este un stat membru vizat sau o navă de pescuit a unei țări terțe operează în zona sau zonele menționate la articolul 1, navei respective i se atribuie un nivel de risc în conformitate cu alineatul (2) din prezentul articol. În absența informațiilor și cu excepția cazului în care autoritățile de pavilion furnizează, în cadrul articolului 9, rezultatele propriei evaluări a riscurilor, efectuate în conformitate cu articolul 4 alineatul (2) și cu alineatul (2) din prezentul articol, și ducând la atribuirea unui nivel de risc diferit, se consideră că nava de pescuit are un nivel de risc «foarte ridicat».”
               
            
                  5.
               
               
                  Articolul 12 se modifică după cum urmează:
                  
                              (a)
                           
                           
                              alineatul (3) se înlocuiește cu următorul text:
                              „(3)   Informațiile menționate la alineatele (1) și (2) se transmit prin mijloace electronice Comisiei și EFCA la data de 15 septembrie și se actualizează la data de 31 ianuarie a anului următor.”;
                           
                        
                              (b)
                           
                           
                              alineatul (4) se elimină.
                           
                        
            
                  6.
               
               
                  Anexele I și II se înlocuiesc cu textul din anexa la prezenta decizie.
               
            Articolul 2
      Prezenta decizie se adresează statelor membre.
      
         Adoptată la Bruxelles, 5 ianuarie 2018.
         
            
               Pentru Comisie
            
            Karmenu VELLA
            
               Membru al Comisiei
            
         
      
      
         (1)  JO L 343, 22.12.2009, p. 1.
      
         (2)  Decizia de punere în aplicare 2014/156/UE a Comisiei din 19 martie 2014 de instituire a unui program specific de control și inspecție pentru activitățile prin care se exploatează stocuri de ton roșu din Oceanul Atlantic de Est și din Marea Mediterană, stocuri de pește-spadă din Marea Mediterană și stocuri de sardine și hamsii din nordul Mării Adriatice (JO L 85, 21.3.2014, p. 15).
      
         (3)  Regulamentul (UE) 2016/1627 al Parlamentului European și al Consiliului din 14 septembrie 2016 privind un plan multianual de refacere a stocurilor de ton roșu din Oceanul Atlantic de Est și din Marea Mediterană și de abrogare a Regulamentului (CE) nr. 302/2009 al Consiliului (JO L 252, 16.9.2016, p. 1).
      
         (4)  Recomandarea CGPM 40/2016/4 privind stabilirea unui plan multianual de gestionare a activităților de pescuit care exploatează merluciu european și crevete din genul Parapenaeus longirostris în Strâmtoarea Siciliei (subzonele geografice 12-16).
      
         (5)  Recomandarea [16-05] a ICCAT, care înlocuiește Recomandarea [13-04] și care stabilește planul multianual de refacere pentru peștele-spadă din Marea Mediterană.
      
         ANEXĂ
         „
               ANEXA I
               
                  PROCEDURI PENTRU EVALUAREA RISCURILOR
               
               Fiecare navă de pescuit, grup de nave de pescuit, categorie de unelte de pescuit, operator și/sau activitate legată de pescuit face obiectul controalelor și inspecțiilor, pentru stocurile și zona sau zonele menționate la articolul 1, în funcție de nivelul de prioritate atribuit. Nivelul de prioritate se atribuie în funcție de rezultatele evaluării riscurilor efectuate de fiecare stat membru vizat sau de orice alt stat membru, exclusiv în scopul aplicării articolului 5 alineatul (3), pe baza următoarei proceduri:
               
                           Descrierea riscului
                           [în funcție de risc/activitate de pescuit/zonă și datele disponibile]
                        
                        
                           Indicator
                           [în funcție de risc/activitate de pescuit/zonă și datele disponibile]
                        
                        
                           Etapa din lanțul de pescuit/lanțul de comercializare (când și unde apare riscul)
                        
                        
                           Elemente de luat în considerare [în funcție de risc/activitate de pescuit/zonă și datele disponibile]
                        
                        
                           Frecvență în cadrul activității de pescuit (*1)
                           
                        
                        
                           Consecințe potențiale (*1)
                           
                        
                        
                           Nivelul de risc (*1)
                           
                        
                     
                           [Notă: riscurile identificate de statele membre ar trebui să corespundă obiectivelor definite la articolul 3]
                        
                        
                            
                        
                        
                            
                        
                        
                           Nivelurile capturilor/debarcărilor defalcate pe nave de pescuit, stocuri și unelte,
                           Disponibilitatea cotelor pentru navele de pescuit, defalcate pe nave de pescuit, stocuri și unelte,
                           Utilizarea cutiilor standardizate,
                           Nivelul și fluctuația prețurilor de piață ale produselor pescărești debarcate (prima vânzare),
                           Numărul de inspecții efectuate anterior și numărul de încălcări constatate pentru nava de pescuit și/sau alt operator în cauză,
                           Obligația de a debarca începând cu 1 ianuarie 2015, în conformitate cu Regulamentul (UE) nr. 1380/2013 al Parlamentului European și al Consiliului din 11 decembrie 2013.
                           Contextul și/sau pericolul potențial de fraudă legată de port/locație/zonă și tehnică de pescuit, inclusiv nave de sport și agrement
                           Activități de pescuit sau activități legate de pescuit în timpul prohibițiilor spațio-temporale,
                           Orice alte informații sau date relevante.
                        
                        
                           
                              Frecvent/
                           
                           
                              Din când în când/
                           
                           
                              Rar/sau
                           
                           
                              Nesemnificativ
                           
                        
                        
                           
                              Grave/
                           
                           
                              Semnificative/
                           
                           
                              Acceptabile/sau Marginale
                           
                        
                        
                           
                              Foarte scăzut/scăzut/mediu/ridicat/foarte ridicat
                           
                        
                     
            
               ANEXA II
               
                  VALORI-ȚINTĂ DE REFERINȚĂ
               
               1.   Nivelul inspecțiilor pe mare (inclusiv supravegherea aeriană, dacă este cazul)
               
               Anual, trebui să se atingă, în cazul inspecțiilor pe mare ale navelor de pescuit implicate în activitățile de pescuit care exploatează stocurilor menționate la articolul 1, următoarele valori-țintă de referință și obiective:
               
                           Valori de referință pe an (*2)
                           
                        
                     
                           Activitate de pescuit
                        
                        
                           Nivel de risc estimat pentru navele de pescuit în conformitate cu articolul 5 alineatul (2)
                        
                     
                           ridicat
                        
                        
                           foarte ridicat
                        
                     
                           Activitatea de pescuit nr. 1: ton roșu
                        
                        
                           Inspecția pe mare a cel puțin 2,5 % din campaniile de pescuit ale navelor de pescuit cu „risc ridicat” care vizează stocul în cauză
                        
                        
                           Inspecția pe mare a cel puțin 5 % din campaniile de pescuit ale navelor de pescuit cu „risc foarte ridicat” care vizează stocul în cauză
                        
                     
                           Activitatea de pescuit nr. 2: pește-spadă
                        
                        
                           Inspecția pe mare a cel puțin 2,5 % din campaniile de pescuit ale navelor de pescuit cu „risc ridicat” care vizează stocul în cauză
                        
                        
                           Inspecția pe mare a cel puțin 5 % din campaniile de pescuit ale navelor de pescuit cu „risc foarte ridicat” care vizează stocul în cauză
                        
                     
                            
                        
                        
                           Orice nivel de risc
                        
                     
                           Activitatea de pescuit nr. 4: sardine și hamsii
                        
                        
                           Inspecția pe mare a cel puțin 20 % din navele de pescuit care vizează stocurile în cauză pe durata sezonului de pescuit respectiv
                        
                     
                           Activitatea de pescuit nr. 5: merluciu european și crevete din genul Parapenaeus longirostris
                           
                        
                        
                           Inspecția pe mare a cel puțin 30 % din navele de pescuit care vizează stocurile în cauză pe durata sezonului de pescuit respectiv
                        
                     
                           Obiective
                        
                     
                           Activitate de pescuit
                        
                        
                           Orice nivel de risc
                        
                     
                           Activitatea de pescuit nr. 1: ton roșu
                        
                        
                           Fără a se aduce atingere valorilor de referință stabilite mai sus, în cazul operațiunilor de transfer, obiectivul este de a inspecta un maximum de astfel de operațiuni
                        
                     
                           Activitatea de pescuit nr. 3: ton alb
                        
                        
                           În cazul inspecțiilor pe mare, se acordă prioritate conformității cu măsurile tehnice și cu perioadele de prohibiție
                        
                     
                           Activitatea de pescuit nr. 1: ton roșu
                           Activitatea de pescuit nr. 2: pește-spadă
                           Activitatea de pescuit nr. 5: merluciu european și crevete din genul Parapenaeus longirostris
                           
                        
                        
                           Fără a se aduce atingere valorilor de referință stabilite mai sus, în cazul inspecțiilor pe mare, se acordă prioritate conformității cu măsurile tehnice și cu perioadele de prohibiție spațială, inclusiv zonelor de pescuit cu acces restricționat
                        
                     2.   Nivelul inspecțiilor pe uscat (inclusiv controalele documentare și inspecțiile în porturi sau la prima vânzare)
               
               Anual, trebuie să se atingă, în cazul inspecțiilor pe uscat (inclusiv controale documentare și inspecții în porturi sau la prima vânzare) ale navelor de pescuit și ale altor operatori implicați în activitățile de pescuit care exploatează stocurilor menționate la articolul 1, următoarele valori-țintă de referință și obiective:
               
                           Valori de referință pe an (*3)
                           
                        
                     
                           Activitate de pescuit
                        
                        
                           Nivel de risc pentru navele de pescuit și/sau alți operatori (primul cumpărător)
                        
                     
                           ridicat
                        
                        
                           foarte ridicat
                        
                     
                           Activitatea de pescuit nr. 1: ton roșu
                        
                        
                           Inspecția în port a cel puțin 10 % din totalul cantităților debarcate de navele de pescuit cu nivel de „risc ridicat”
                        
                        
                           Inspecția în port a cel puțin 15 % din totalul cantităților debarcate de navele de pescuit cu nivel de „risc foarte ridicat”
                        
                     
                           Activitatea de pescuit nr. 2: pește-spadă
                        
                        
                           Inspecția în port a cel puțin 10 % din totalul cantităților debarcate de navele de pescuit cu nivel de „risc ridicat”
                        
                        
                           Inspecția în port a cel puțin 15 % din totalul cantităților debarcate de navele de pescuit cu nivel de „risc foarte ridicat”
                        
                     
                           Activitatea de pescuit nr. 4: sardine și hamsii
                        
                        
                           Inspecția în port a cel puțin 10 % din totalul cantităților debarcate de navele de pescuit cu nivel de „risc ridicat”
                        
                        
                           Inspecția în port a cel puțin 15 % din totalul cantităților debarcate de navele de pescuit cu nivel de „risc foarte ridicat”
                        
                     
                            
                        
                        
                           Orice nivel de risc
                        
                     
                           Activitatea de pescuit nr. 5: merluciu european și crevete din genul Parapenaeus longirostris
                           
                        
                        
                           Inspecția în port a cel puțin 20 % din totalul cantităților debarcate de navele de pescuit care vizează stocurile în cauză
                        
                     
                           Obiective
                        
                     
                           Activitate de pescuit
                        
                        
                           Orice nivel de risc
                        
                     
                           Activitatea de pescuit nr. 3: ton alb
                        
                        
                           În cazul inspecțiilor pe uscat, se acordă prioritate conformității cu măsurile tehnice și cu perioadele de prohibiție
                        
                     
                           Activitatea de pescuit nr. 1: ton roșu
                           Activitatea de pescuit nr. 2: pește-spadă
                           Activitatea de pescuit nr. 4: sardine și hamsii
                        
                        
                           Fără a se aduce atingere valorii de referință stabilite mai sus, se acordă prioritate conformității cu măsurile tehnice și cu perioadele de prohibiție
                        
                     Inspecțiile efectuate după debarcare sau transbordare se utilizează, în principal, ca mecanism complementar de control încrucișat, pentru verificarea fiabilității informațiilor înregistrate și raportate cu privire la capturi și debarcări.
               3.   Nivelul inspecțiilor în cazul capcanelor și al fermelor piscicole
               
               Anual, trebuie să se atingă următoarele valori-țintă de referință pentru inspecțiile care vizează capcanele și instalațiile de pescuit pentru ton roșu în zonele menționate la articolul 1.
               
                           Valori de referință per an (*4)
                           
                        
                        
                           Nivelul de risc pentru capcane și/sau alți operatori (operatorul fermei piscicole sau primul cumpărător)
                        
                     
                           Orice nivel de risc
                        
                     
                           Activitatea de pescuit nr. 1: ton roșu
                        
                        
                           Inspectarea a 100 % din operațiunile de plasare în cuști și de transfer la nivelul capcanelor și al fermelor piscicole, inclusiv eliberarea de pește.
                        
                     ”
         
            (*1)  
         
            Notă: Se evaluează de către statele membre. Evaluarea riscurilor trebuie să ia în considerare, pe baza experienței anterioare și utilizând toate informațiile disponibile, probabilitatea nerespectării dispozițiilor și, dacă este cazul, consecințele potențiale.
         
            (*2)  Exprimate ca procent anual din campaniile de pescuit din zonă ale navelor cu risc ridicat sau foarte ridicat.
         
            (*3)  Exprimate ca procent anual din cantitățile debarcate de navele de pescuit cu risc ridicat/foarte ridicat.
         
            (*4)  Exprimat ca procent din cantitățile anuale care fac obiectul operațiunilor de plasare în cuști la nivelul capcanelor și al fermelor piscicole cu risc ridicat/foarte ridicat.